cyanic-selkie/wikianc huggingface dataset:
বাবরসা
নাম
জানা যায়, ১৭৪০-১৭৫০ খ্রিষ্টাব্দের মাঝামাঝি সময় বর্গিরা ক্ষীরপাই শহর একাধিক বার আক্রমণ করে। বর্গিদের আক্রমণ থেকে বাঁচতে এলাকা ছাড়তে শুরু করেন বাসিন্দারা। সেই সময় এডওয়ার্ড বাবরশ নামে এক সাহেব বর্গিদের হঠিয়ে দেন। স্বস্তি ফেরে শহরে। এই ঘটনার পর কৃতজ্ঞতাস্বরূপ স্থানীয় এক মিষ্টি ব্যবসায়ী ‘বাবরসা’ নামে একটি খাবার তৈরি করে এডওয়ার্ডকে উপহার দেন। সেই থেকেই শহরের মানুষের পছন্দের মিষ্টির তালিকায় স্থান করে নিয়েছে বাবরসা।
আবার কারও কারও মতে এই মিষ্টি নাকি দিল্লিতে  নিয়ে গিয়ে সম্রাট বাবরকে খাওয়ানো হয়েছিল। সেই থেকেই এর নাম বাবরসা। তবে দ্বিতীয়টির তেমন ঐতিহাসিক ভিত্তি নেই।
ইতিহাস
বাবরসা মিষ্টি বাংলার প্রাচীন মিষ্টি গুলির মধ্যে একটি। এই মিষ্টি প্রায় ২৫০ বছরের পুরানো। ১৭৫০ সালের আগে কি পরে এই মিষ্টির উৎপত্তি হয়। মিষ্টির উৎপত্তি স্থল মেদিনীপুরের প্রাচীন জনপদ ক্ষীরপাই। এই মিষ্টির নাম এডওয়ার্ড বাবরশ  নামে একট সাহেবের নামের থেকে এসেছে।
উপকরণ
বাবরসা তৈরির উপকরণ গুলি হল- ময়দা, দুধ, ঘি,
সমস্যা
খাদ্য রসিকদের পছন্দের তালিকায় রয়েছে বাবরসার নাম। কিন্তু প্রচারের অভাবে সেভাবে ব্যবসা জমাতে পারছে না বাবরসা। লাভও হচ্ছে কম। আর সেকারণে অনেকে ব্যবসা বন্ধ করে অন্য পেশায় চলে যাচ্ছেন। ফলস্বরূপ ধীরে ধীরে বিলুপ্ত হতে চলেছে এই মিষ্টি।
রজার বেকন
রজার বেকন (১২১৪ - ১২৯৪) একজন মধ্যযুগীয় ইংরেজ দার্শনিক, যিনি অভিজ্ঞতার আলোকে প্রকৃতির অধ্যয়নের উপর যথেষ্ট জোর দিয়েছিলেন। তিনি আধুনিক পরীক্ষামূলক বিজ্ঞানের একজন পথিকৃৎ হিসেবে বিবেচিত। তিনি তাঁর স্বাধীন ইচ্ছাশূন্য ও জাদুবিদ্যা সম্পর্কিত গল্পের জন্য বিশেষ খ্যাতি অর্জন করেন। এজন্য তাকে তাকে প্রারম্ভিক আধুনিক যুগের একজন যাদুকর হিসাবে বিবেচনা করা হয়। যুক্তি ও বিজ্ঞানে ফ্রান্সিস বেকন যে নবযুগের সূচনা করেন, তার ভিত্তি স্থাপিত হয় তিনশ' বছর পূর্বে রজার বেকনের হাতে।
বেকনের অন্যতম প্রধান কাজ, ওপাস মাজুস, যেটি ১২৬৭ সালে রোমের পোপ চতুর্থ ক্লিমেন্ট-এর কাছে পাঠানো হয়েছিল। গানপাউডার বা বারুদ চীনে আবিষ্কৃত হলেও বেকন ইউরোপে প্রথম এর ফরমূলা বা সূত্র রেকর্ড করেছিল।
জীবনী
রজার বেকন ১৩ শতকের গোড়ার দিকে ইংল্যান্ডের সমারসেটের ইলচেস্টারে জন্মগ্রহণ করেছিলেন, যদিও তার জন্ম তারিখ নিয়ে মতভেদ রয়েছে। তাঁর জন্ম তারিখের একমাত্র উৎস হল ১২৬৭ সালে তাঁর লেখা ওপাস তেরতিয়াম এর একটি উদ্ধৃতি যেখানে তিনি উল্লেখ করেছেন "চল্লিশ বছর কেটে গেছে যখন আমি প্রথম বর্ণমালা শিখেছি"।
বেকন অক্সফোর্ড বিশ্ববিদ্যালয়ে পড়াশোনা করেছেন। ধারণা করা হয় বেকনের আগমনের অল্প সময় আগেই রবার্ট গ্রোসিয়েস্তে চলে গিয়েছিলেন এবং তার কাজ সমকালীন প্রায় সকল তরুণ পণ্ডিতকে প্রভাবিত করেছিল। বেকন অ্যারফোর্ডে অ্যারিস্টটলে র বক্তৃতার উপর মাস্টার ডিগ্রী নেন। তবে তাকে ডক্টরেট ডিগ্রি প্রদানের কোন প্রমাণ পাওয়া যায়নি।
১২৩৭ বা পরবর্তী দশকের এক পর্যায়ে তিনি প্যারিস বিশ্ববিদ্যালয়ে শিক্ষকতার করার আমন্ত্রণ গ্রহণ করেছিলেন। সেখানে থাকাকালীন তিনি লাতিন ব্যাকরণ, অ্যারিস্টোটালিয়ান যুক্তি, পাটীগণিত জ্যামিতি, জ্যোতির্বিদ্যা ও সংগীতের গাণিতিক দিকগুলির উপর শিক্ষাদান করেছিলেন। রবার্ট কিলওয়ার্ডবি, আলবার্টস ম্যাগনাস এবং স্পেনের পিটার তাঁর অনুষদের সহকর্মী ছিলেন। কর্নিশম্যান রিচার্ড রুফাস ছিলেন পণ্ডিত বিরোধী। ফলে ১২৪৭ সালে বা কিছু পরে তিনি প্যারিস ত্যাগ করেন। থাম্ব|প্যারিস বিশ্ববিদ্যালয়ের চ্যান্সেলরের কাছে বেকনের রচনা উপস্থাপনের একটি পাণ্ডুলিপি চিত্র পরবর্তী দশকে একজন বেসরকারী পণ্ডিত হিসাবে হিসেবে তার অবস্থান অনিশ্চিত হয়ে পরে, তবে আনুমানিক ১২৪৮ সালে তিনি সম্ভবত অক্সফোর্ডে ছিলেন যেখানে আদম মার্সের সাথে তার সাক্ষাৎ হয় এবং ১২৫১ সালের দিকে তিনি প্যারিসে অবস্থান করেন। ওপাস তেরতিয়াম-এর একটি উদ্ধৃতিতে উল্লেখ রয়েছে যে তিনি অধ্যয়ন ও গবেষণা থেকে দুই বছর বিছিন্ন ছিলেন। ধারণা করা হয় তিনি গ্রিক এবং আরবিতে আলোকবিদ্যা সম্পর্কিত লেখনী নিয়ে অধ্যয়ন ও গবেষণা করেন।
গ্রোসেটেস্টে এবং মার্শের মতো ইংরেজ ফ্রান্সিসকান পণ্ডিতদের অনুসরন করে ১২৫৬ বা ১২৫৭ সালের দিকে তিনি প্যারিস বা অক্সফোর্ডে একজন খ্রীষ্টান ভিক্ষু নিজুক্ত হন। ১২৬০ সালের পরে আইনসভায় অনুমোদিত বিধিবদ্ধ আইন দ্বারা বেকনের কার্যক্রম সীমাবদ্ধ করা হয় এবং পূর্বানুমোদন ব্যতীত তার কোন বই বা পত্রপত্রিকায় লিখনি নিষিদ্ধ করা হয়। তাঁর চিন্তাভাবনা, অধ্যয়ন ও গবেষণা সীমাবদ্ধ করার জন্য তাঁকে সম্ভবত অবিরাম দাস্যতপূর্ণ কাজে রাখা হয়েছিল। ১২৬০ এর দশকের মাঝামাঝি সময়ে তিনি এমন পৃষ্ঠপোষকদের অনুসন্ধান করেছিলেন যাঁরা তাকে অক্সফোর্ডে ফিরে আসার অনুমতি এবং প্রয়োজনীয় তহবিল করে দিতে পারেন। বেকন শেষ পর্যন্ত তার কিছু সুপরিচিত ব্যক্তির মাধ্যমে তখনকার শীর্ষস্থানীয় ব্যক্তিবর্গের হস্তক্ষেপে ইংল্যান্ডের রাজা এবং ব্যারোনিয়াল দলগুলির মধ্যে মধ্যস্থতা করেছিলেন। বাম|থাম্ব|বেকন প্যারিস বিশ্ববিদ্যালয়ের চ্যান্সেলরদের কাছে তাঁর একটি রচনা উপস্থাপন করছেন ১২৬৩ বা ১২৬৪ সালের দিকে, বেকনের বার্তাবাহক, লাউনের রেমন্ডের দ্বারা প্রচারিত একটি বার্তা সকলকে বিশ্বাস করতে বাধ্য করেছিল যে, বেকন ইতোমধ্যে বিজ্ঞানের একটি সারসংক্ষেপ সম্পন্ন করেছে। প্রকৃতপক্ষে, তখন গবেষণার জন্য তাঁর কোনও অর্থই ছিল না এমনকি তার পরিবারের কাছ থেকেও কোন আর্থিক সহায়তা পাচ্ছিলেন না কারণ দ্বিতীয় ব্যার্নসের যুদ্ধের ফলে তার পরিবারের আর্থিক অবস্থা খুব খারাপ হয়ে গিয়েছিল। পরবর্তীতে, উইলিয়াম বেনেকর, যিনি আগে হেনরি তৃতীয় এবং পোপের মধ্যে বার্তাবাহক হিসেবে কাজ করতো তিনি বেকন এবং ক্লিমেন্টের মধ্যে চিঠিপত্র ও বার্তাবাহকের ভূমিকা পালন করেন। ১২৬৬ সালের ২২ জুন ক্লিমেন্ট বেকনকে তার উপর আনিত কোন নিষেধাজ্ঞা লঙ্ঘন না করে অত্যন্ত গোপনীয়তার সাথে তার দায়িত্ব পালন ও গবেষণা চালিয়ে জাবার নির্দেশ দেন। যদিও সেই সময়ের পণ্ডিতরা মূলত অ্যারিস্টটলের গ্রন্থগুলি অধ্যয়ন ও সেখানে বিদ্যমান বিরোধগুলী সমাধানের মধ্যেি সীমাবদ্ধ ছিল। ক্লিমেন্টের পৃষ্ঠপোষকতায় বেকন তাঁর যুগে জ্ঞানের অবস্থা সম্পর্কে বিস্তৃত অধ্যয়ন ও গবেষণার অনুমতি পেয়েছিলেন।
১২৬৭ বা ৬৮ সালের দিকে বেকন পোপকে তাঁর ওপাস মাজুস প্রেরণ করেছিলেন যেখানে তিনি এরিস্টটলিয়ান যুক্তি এবং বিজ্ঞানকে নতুন ধর্মতত্ত্বের সাথে কীভাবে অন্তর্ভুক্ত করা যায় সে সম্পর্কে তার মতামত উপস্থাপন করেছিল এবং "ফাংশনীয়" বাক্য পদ্ধতির বিরুদ্ধে গ্রোসেটেসির পাঠ্য-ভিত্তিক পদ্ধতির সমর্থন করেছিলেন। ১২৬৮ সালে পোপ ক্লিমেন্ট মারা যান এবং সেইসাথে বেকন অভিভাবকহীন হয়ে পরেন। ১২৭৭ সালে নিন্দাবাদীরা জ্যোতির্বিদ্যাসহ কিছু দার্শনিক মতবাদের শিক্ষা নিষিদ্ধ করেছিল। পরবর্তী ২ বছরের মধ্যে বেকনকে দৃশ্যত কারাবন্দি বা গৃহবন্দী করা হয়েছিল। ১২৭৮ সালের সালের কিছু পরে, বেকন অক্সফোর্ডের ফ্রান্সিসকান হাউসে ফিরে আসেন এবং তার অধ্যয়ন ও গবেষণা চালিয়ে যান। ধারণা করা হয় বেকন সেখানে তাঁর শেষ জীবনের বেশিরভাগ সময় অতিবাহিত করেছিলেন। তাঁর শেষ লেখা 'কম্পেন্দিয়াম অব দ্যা স্টাডি অব থিওলজি ' যেটি ১২৯২ সালে সম্পন্ন হয়েছিল। ধারণা করা হয়, এর কিছুদিন পরে তিনি মারা গিয়েছিলেন এবং তাকে অক্সফোর্ডে সমাহিত করা হয়েছিল।
টমাস ফুলার (মানব ক্যালকুলেটর)
টমাস ফুলার (১৭১০ – ডিসেম্বর ১৭৯০) ছিলেন একজন আফ্রিকান ক্রীতদাস যিনি তার গাণিতিক দক্ষতার জন্য বিখ্যাত হয়ছিলেন। মানব ক্যালকুলেটর খ্যাত টমাস ফুলার "নিগ্রো টম" এবং "ভার্জিনিয়ার ক্যালকুলেটর" নামেও পরিচিতি পেয়েছিলেন।
রজার বেকন
উল্লেখযোগ্য কাজ
থাম্ব|গবেষণায় মগ্ন ফ্রিয়ার বেকন|বাম|191x191পিক্সেল মধ্যযুগীয় ইউরোপীয় দর্শন সাধারণত সেন্ট অগাস্টিনের মতো চার্চ ফাদারদের কর্তৃত্বের উপর ভিত্তি করে বিকশিত হচ্ছিলো। অন্যদিকে প্লেটো এবং অ্যারিস্টটলের রচনা কেবল লাতিন অনুবাদগুলির মাধ্যমে পরিচিত লাভ করে। রজার বেকন তার লেখনির মাধ্যমে তাঁর সমসাময়িকদের অনুশীলনের বিপরীতে অ্যারিস্টটলের আহ্বানকে সমর্থন করেছিলেন। বেকন ধর্মতত্ত্বের ক্ষেত্রেও সংস্কারের আহ্বান জানিয়েছিলেন। তিনি যুক্তি দিয়েছিলেন যে গৌণ দার্শনিক পার্থক্যের বিষয়ে বিতর্ক না করে ধর্মতত্ত্ববিদদের উচিত বাইবেলের উপর মনোনিবেশ করা এবং এর মূল উৎসগুলির ভাষা পুরোপুরি শেখা। তিনি এর মধ্যে বেশ কয়েকটি ভাষায় দক্ষ ছিলেন এবং তিনি ধর্মগ্রন্থের বেশ কয়েকটি দুর্নীতি এবং গ্রিক দার্শনিকদের রচনাগুলি যে ল্যাটিন পণ্ডিতদের দ্বারা ভুল ব্যাখ্যা দেওয়া হয়েছিল তা তুলে ধরে শোক প্রকাশ করেছিল। তিনি বিজ্ঞানের ধর্মতত্ত্ববিদদের শিক্ষা ("প্রাকৃতিক দর্শন") এবং মধ্যযুগীয় পাঠ্যক্রমের সাথে যুক্ত করার পক্ষেও যুক্তি দিয়েছিলেন।
টমাস ফুলার (মানব ক্যালকুলেটর)
ইতিহাস
তার দক্ষতার গল্প মার্কিন যুক্তরাষ্ট্রের পূর্ব উপকূল জুড়ে ছড়িয়ে পড়েছিল। এমনকি কৃষ্ণাঙ্গ ক্রীতদাসরা যে শ্বেতাঙ্গদের চেয়ে বেশি বুদ্ধিমান সেটার একটা প্রমাণ হিসেবেও তার দক্ষতার প্রসঙ্গটি টেনে আনা হতো, যা কিছু প্রাক-বিলোপবাদী আলোচনায় ইন্ধন জুগিয়েছিল।
রজার বেকন
ওপাস মাজুস
'ওপাস মাজুস 'রজার বেকনের সবচেয়ে গুরুত্বপূর্ণ কাজ। এটি পোপ ক্লিমেন্ট চতুর্থের অনুরোধে মধ্যযুগীয় লাতিন ভাষায় লেখা হয়েছিল বেকনের কাজের ব্যাখ্যা করার জন্য। গ্রন্থটি ব্যাকরণ এবং যুক্তিবিদ্যা থেকে শুরু করে গণিত, পদার্থবিজ্ঞান এবং দর্শনের সমস্ত ক্ষেত্রে প্রাকৃতিক বিজ্ঞানের বিস্তৃতির উল্লেখ ছিল। বেকন ১২৬৭ সালে পোপের কাছে গ্রন্থটি প্রেরণ করেছিলেন। ওপাস মাজুস সাত ভাগে বিভক্ত:
টমাস ফুলার (মানব ক্যালকুলেটর)
দক্ষতার নথি
ফুলারের বয়স যখন প্রায় ৭০ বছর চলছিল, তখন পেনসিলভানিয়া নিবাসী উইলিয়াম হার্টশর্ন এবং স্যামুয়েল কোটস আলেকজান্দ্রিয়ায় অবস্থান করছিলেন। তারা ফুলারের সক্ষমতার কথা শুনে তাকে ডেকে পাঠিয়েছিলেন। তারা ফুলারকে দুটি প্রশ্ন জিজ্ঞাসা করেছিলেন যা তাদের কৌতুহলকে সন্তুষ্ট করেছিল।
রজার বেকন
ক্যালেন্ডারিকাল সংস্কার
ওপাস মাজুসের চতুর্থ অংশে, বেকন পোপ গ্রেগরি দ্বাদশ-এর অধীনে ১৫৮২ সালে প্রবর্তিত পদ্ধতির অনুরূপ একটি ক্যালেন্ডারিকাল সংস্কারের প্রস্তাব করেছিলেন। সম্প্রতি প্রাচীন গ্রীক এবং মধ্যযুগীয় ইসলামী জ্যোতির্বিজ্ঞানের চিত্র থেকে জানা যায় যে, বেকন রবার্ট গ্রোসেটেস্টের কাজ অব্যাহত রেখেছিলেন এবং তৎকালীন জুলিয়ান ক্যালেন্ডারকে অসহনীয়, ভয়াবহ এবং হাস্যকর হিসাবে সমালোচনা করেছিলেন।
টমাস ফুলার (মানব ক্যালকুলেটর)
দক্ষতার নথি
ফুলারকে প্রথম যে প্রশ্নটি করা হয়েছিল, তা ছিল দেড় বছরে কত সেকেন্ড হয় তা নিয়ে। ফুলার প্রায় দুই মিনিটের মধ্যে প্রশ্নটির উত্তর দিয়েছিলেন, যা ছিল ৪,৭৩,০৪,০০০ সেকেন্ড। দ্বিতীয় প্রশ্নটি ছিল ৭০ বছর ১৭ দিন ১২ ঘণ্টা বয়সী একজন মানুষের আয়ুষ্কাল কত সেকেন্ড। ফুলার দেড় মিনিটে এর উত্তর দিয়েছিলেন ২২১,০৫,০০,৮০০ সেকেন্ড। উৎসুক ঐ দুইজনের একজন কাগজে এই সমস্যাটি কষার চেষ্টা করছিলেন। তিনি যখন জানালেন যে, ফুলারের উত্তরটা অনেক বড় হচ্ছে, তৎক্ষণাৎ ফুলার ঝড়ের বেগে জানিয়ে দিয়েছিলেন, "টপ, মাসা (বড় কর্তা), আপনি অধিবর্ষের কথা ভুলে গেছেন"। এরপর যখন অধিবর্ষ যোগ করে দেখা হলো তখন তা ফুলারের উত্তরের সাথে মিলে গেল।
রজার বেকন
অপটিক্স বা আলোকবিদ্যা
ওপাস মাজুসের পঞ্চম খণ্ডে বেকন আলো, দূরত্ব, অবস্থান, আকার, প্রত্যক্ষ এবং প্রতিফলিত দৃষ্টি, প্রতিসরণ, আয়না এবং লেন্স বিবেচনা করে চোখের দৃষ্টি এবং মস্তিষ্কের এনাটমি সম্পর্কিত আলোচনা করেছেন। তাঁর বর্ণনা ছিল মুলত হাসান ইবনে আল-হাইসাম রচিত 'বুক অফ অপটিক্সের ' (কিতাব আল-মানাযির) লাতিন অনুবাদ সম্পর্কিত।
টমাস ফুলার (মানব ক্যালকুলেটর)
দক্ষতার নথি
ফুলার সঠিক উত্তর দিলেও, হার্টশর্ন এবং কোটসের কাছে এটি মনে হয়েছিল যে, কোনো এক সময় তার মানসিক দক্ষতা অবশ্যই আরও অনেক বেশি ছিল। তারা লিখেছেন: "তার মাথা ছিল ধূসর বর্ণের, সেইসাথে বার্ধক্যজনিত দুর্বলতার আরও কয়েকটি চিহ্ন ফুটে উঠেছিল তার চেহারায়। সারা জীবন ধরে তিনি একটি খামারে কঠোর পরিশ্রম করেছিলেন, কিন্তু কখনোই তিনি স্পিরিচিউয়াস লিকারের (অ্যালকোহলমিশ্রিত পানীয় বিশেষ) প্রতি অমিতাচারী হয়ে পড়েননি। তিনি তার গৃহকর্ত্রীর (মালিক) প্রসঙ্গে অত্যন্ত শ্রদ্ধার সাথে কথা বলেছিলেন এবং বেশ কয়েকজন দাস-ক্রেতা মোটা অঙ্কের অর্থের বিনিময়ে তাকে (ফুলারকে) কেনার প্রস্তাব করলেও তার মালিক তাকে বিক্রি করতে রাজী না হওয়ায় গৃহকর্ত্রীর প্রতি তার বাধ্যবাধকতার কথা সবিশেষ বিনয়ের সাথে উল্লেখ করেছিলেন। ফুলারের উপস্থিতিতেই কোটস নামক জনৈক ভদ্রলোক তার (ফুলারের) মেধার অনুরূপ বিদ্যা-শিক্ষা না থাকার ব্যাপারটিকে দুঃখজনক বলে মন্তব্য করায় এর জবাবে তিনি বলেছিলেন, 'না মাসা (মাস্টারের আফ্রিকীয় উচ্চারণ), আমার কোন শিক্ষাদীক্ষা নেই সেটাই সবচেয়ে ভাল, সবচেয়ে ভাল হলো অনেক শিক্ষিত মানুষের কাছে মহা বোকা হয়ে থাকা।'"
রজার বেকন
গানপাউডার বা বারুদ
ওপাস মাজুসের এবং অপাস টেরটিয়ামের একটি রচনাংশে বর্ণিত বারুদের মিশ্রণকেই ইউরোপের প্রথম গানপাউডার বা বারুদ বিষয়ক ফরমূলা বা সূত্র হিসেবে বিবেচনা করা হয়। ব্রিটিশ রসায়নবিদ পার্টিংটন এবং অন্যান্যরা এই সিদ্ধান্তে পৌঁছেছেন য, বেকন সম্ভবত চীনা পটকাবাজদের কমপক্ষে একটি পটকাবাজি প্রত্যক্ষ করেছিলেন এবং সম্ভবত তার বন্ধু রুব্রাকের উইলিয়ামের সহায়তায় যিনি এই সময়ের মঙ্গোল সাম্রাজ্য পরিদর্শন করেছিলেন। বিংশ শতাব্দীর শুরুতে, রয়েল আর্টিলারির হেনরি উইলিয়াম লাভট হিম 'বেকনস এপিসটোলা' বা 'বেকনের চিঠি' প্রকাশ করেছিলেন যেখানে একটি ক্রিপ্টোগ্রামের তত্ত্বের মাধ্যমে গানপাউডার তৈরির নমুনা তুলে ধরেছিলেন।
অ্যালকেমি
বেকনকে মধ্যযুগীয় অনেক অ্যালকেমি বা রসায়ন-শাস্ত্রের পাঠ্যর কৃতিত্ব দেয়া হয়। কোন এক অজানা প্যারিসের উইলিয়ামকে লেখা ' আর্ট এবং প্রকৃতির সিক্রেট ওয়ার্কিং সম্পর্কিত পত্র এবং ম্যাজিকের আত্মগর্ব সম্পর্কিত' সম্ভবত একটি জাল চিঠিতে বেকনকে বেশিরভাগ আলকেমিকাল সূত্রের উল্লেখ পাওয়া যায়। তবে বেকনকে আলকেমিকাল সূত্রের মধ্যে দার্শনিকের পাথর এবং বন্দুকের বারুদের সূত্র অন্যতম।
ভাষাবিজ্ঞান
বেকনের প্রথম দিকের লেখা সুমমা গ্রাম্যমিতা বা ল্যাটিন ভাষায় "ব্যাকরণের ওভারভিউ" ল্যাটিন ব্যাকরণ এবং গ্রিক দার্শনিক অ্যারিস্টট্ল ও তাঁর দার্শনিক মতবাদ সংক্রান্ত যুক্তির উপরের লেখা অন্যতম গ্রন্থ। সার্বজনীন ব্যাকরণ প্রকাশের ক্ষেত্রে সুমমা গ্রাম্যমিতার বিশেষ অবদান লক্ষণীয়।
অন্যান্য কাজ
বেকনের তার লেখা ' ওপাস মাইনাস ' এবং  'ওপাস টার্মিয়ামকে ' মূলত ওপাস ওপাস মাজুসের সংক্ষিপ্তসার হিসেবে অভিহিত করছেন। এছাড়াও তার লেখা  'ট্রাক অন দ্যা মাল্টিপ্লিকেশন অব স্পেসিস' ,  'অন বারনিং লেন্সস' ,  'কম্পেন্দিয়াম অব দ্যা স্টাডি অফ ফিলোসফি' , এবং তার শেষ জীবনের লেখা  'কম্পেন্দিয়াম অব দ্যা স্টাডি অব থিওলজি' অন্যতম।
উত্তরাধিকার
থাম্ব|অক্সফোর্ডের ওয়েস্টগেটে রজার বেকনের সম্মানার্থে ফলক|253x253পিক্সেল বেকন তার সমসাময়িক অন্যান্য পণ্ডিত যেমন-অ্যালবার্টাস ম্যাগনাস, বোনাভেনচার এবং টমাস অ্যাকুইনাসের তুলনায় উপেক্ষিত ছিলেন যদিও তাঁর রচনাগুলি বোনাভেনচার, জন পেচাম এবং লিমোজেসের পিটার অধ্যয়ন করেছিলেন ফলে রেমন্ড লুল বেকনের দ্বারা প্রভাবিত হয়েছিলেন। তিনি মধ্যযুগীয় বিশ্ববিদ্যালয় পাঠ্যক্রমে অপটিক্স (আলোকবিদ্যা) যুক্ত করার ক্ষেত্রে ভূমিকা পালন করেছিলেন। আধুনিক যুগের শুরুর দিকে ইংরেজরা তাকে নিষিদ্ধ জ্ঞানের সূক্ষ্ম অধিকারী ভাবতে শুরু করে এবং তাকে ফাউস্টের মতো একজন যাদুকর বলে মনে করেছিল যিনি শয়তানকে ঠকিয়েছিল এবং স্বর্গে যেতে সক্ষম হয়েছিল। তার জাদুকরী কাজের মধ্যে সর্বাধিক উল্লেখযোগ্য ছিল যে তিনি কোনও প্রশ্নের উত্তর দিতে পারতেন।
১৫৮৯ সালের দিকে এলিজাবেথ যুগের অন্যতম সফল কৌতুক অভিনেতা রবার্ট গ্রিন মঞ্চের জন্য 'দ্য হিস্টোরলি অফ ফ্রিয়ার বেকন অ্যান্ড ফ্রেয়ার বোঙ্গা' গল্পটি রূপান্তর করেছিলেন। সাম্প্রতিক পর্যালোচনা বলেছে যুগে যুগে এমনকি এখনও তার জীবন, চিন্তার অন্যতম গুরুত্বপূর্ণ বিষয় এবং ফ্রান্সিসকান আদেশের প্রতি তাঁর অঙ্গীকারকে অবহেলা করে আসছে। বেকনের দর্শনে ধর্মের প্রভাবের বিষয়ে, চার্লস স্যান্ডার্স পিয়ারস উল্লেখ করেছিলেন, "রজার বেকনের কাছে পণ্ডিতের যুক্তিবাদী ধারণাটি সত্যের পক্ষে কেবল একটি বাধা হিসাবে উপস্থিত হয়েছিল ...[তবে] সব ধরনের অভিজ্ঞতার মধ্যে অভ্যন্তরীণ দীপান্বয়কে তিনি সবচেয়ে ভাল মনে করেছিলেন, যা প্রকৃতি সম্পর্কে অনেক কিছুই শেখায় যা বাহ্যিক ইন্দ্রিয় দ্বারা কখনই আবিষ্কার করতে পারে না, যেমন রুটির সংক্রমণ।
আব্দুল হামিদ ইসমাইল জাহী
দৃষ্টিভঙ্গি
ইসমাইল জাহী ইরানের ধর্মীয় স্বাধীনতার মর্যাদার একজন কণ্ঠ সমালোচক এবং অহিংসার সমর্থক। তিনি বলেছেন যে, মৃত্যুদণ্ড "উপযুক্ত নয়" এবং "যখন অন্য কোন বিকল্প নেই তখনই ব্যবহার করা উচিত"।
রজার বেকন
জনপ্রিয় সংস্কৃতিতে
বেকনের জন্মের আনুমানিক ৭০০ বছর পূর্তি উপলক্ষে অধ্যাপক ড. জে. এরস্কাইন ' ত্রয়োদশ শতাব্দীর প্রদর্শনী ' নামক একটি জীবনীমূলক নাটক রচনা করেছিলেন যেটি ১৯১৪ সালে কলম্বিয়া বিশ্ববিদ্যালয় কর্তৃক সম্পাদিত ও প্রকাশিত হয়েছিলো। ১৯৬৪ সালে প্রকাশিত ডাক্তার মীরাবিলিসের পরে জ্যাকস ব্লিশের দ্বিতীয় বই আফটার সাস নলেজ বইতেও বেকনের জীবন ও সময়ের একটি কাল্পনিক বিবরণ প্রকাশিত হয়েছে। বেকন থমাস কস্টেইনের  ' দ্য ব্ল্যাক রোজ (১৯৪৫)'  এবং উমবের্তো একোর ' দ্যা নেম অব দ্যা রোজ (১৯৮০)'-এর প্রধান অভিনেতা বা নায়কদের পরামর্শদাতার দায়িত্ব পালন করেছেন। 'দ্য ব্র্যাজেন হেড অব ফ্রিয়ার বেকন' ড্যানিয়েল ডিফোর  'জার্নাল অব প্লেগ ইয়ার (১৭২২)', ন্যাথানিয়েল হথর্নের 'দ্য বার্থ-মার্ক (১৮৪৩)' এবং 'দ্য আর্টিস্ট অফ দ্য বিউটিফুল (১৮৪৪)', উইলিয়াম ডগলাস ও' কনারের 'দ্য ব্র্যাজেন অ্যান্ড্রয়েড (১৮৯১)', জন কাউপার পাভিসের 'দ্য ব্রাজেন হেড  (১৯৫৬)'  এবং রবার্টসন ডেভিসের  'ফিফথ বিজনেস (১৯৭০)'-এ অন্তর্ভুক্ত ও প্রকাশিত হয়েছে। ফ্যান ফিকশন সিরিয়াল হ্যারি পটার অ্যান্ড দি মেথডস অফ রেশনালিটি-তে হ্যারিকে বেকনের ডায়েরি দেওয়া হয়েছে।
আব্দুল হামিদ ইসমাইল জাহী
দৃষ্টিভঙ্গি
২ আগস্ট ২০১৭ তারিখে তিনি আলি খামেনিকে একটি চিঠি পাঠান যেখানে "ইরানে ধর্মীয় বৈষম্যের বিষয়টি" নিয়ে উদ্বেগ প্রকাশ করা হয়, যা জনসম্মুখে উত্তর দেওয়া হয়।
ভ্রমণে নিষেধাজ্ঞা
ইসমাইল জাহী প্রতিষ্ঠান কর্তৃক আরোপিত ভ্রমণ নিষেধাজ্ঞার অধীনে রয়েছেন। ২০১৪ সালের জুলাই মাসে তাকে দেশ ত্যাগ করতে নিষেধ করা হয়। ২০১৭ সালে এই নিষেধাজ্ঞা আরো কঠোর করা হয়েছে, যার ফলে তিনি তেহরান ছাড়া আর কোন ভ্রমণ করতে পারবেন না। যাইহোক, ২০১৮ সালের ডিসেম্বর মাসে তাকে সেখানে বসবাসকারী ইরানি বেলুচ সংখ্যালঘুদের সাথে দেখা করার জন্য ওমানের মাস্কাটে ভ্রমণের অনুমতি দেওয়া হয়।
পদার্থের অবস্থা
পদার্থবিদ্যার ভাষায়,একটি পদার্থের চিহ্নযোগ্য অবস্থাকেই পদার্থের অবস্থা বলা হয়।আমরা আমাদের রোজকার জীবনে পদার্থের ৩ ধরনের অবস্থা দেখে থাকি: কঠিন,তরল, গ্যাসীয়। এছাড়াও আরও কিছু অবস্থা আছে, যা কেবলমাত্র চরম পরিস্থিতিতেই পাওয়া যায়। যেমন বোস আইনস্টাইন কনডেনসেট, নিউট্রন ডিজেনারেট ম্যাটার এবং কোয়ার্ক গ্লুওন প্লাজমা, যেগুলো যথাক্রমে চরম নিম্ন তাপমাত্রা, চরম ঘনত্ব এবং চরম উচ্চশক্তির কোল্ড চার্জড পদার্থের ক্ষেত্রেই দেখা যায়। আরও কিছু অবস্থা আছে বলে বিজ্ঞানীরা বিশ্বাস করেন, কিন্তু সেগুলো এখন পর্যন্ত তত্ত্বেই সীমাবদ্ধ আছে। পদার্থের সকল এক্সটিক অবস্থার সম্পূর্ণ তালিকার জন্য পদার্থের অবস্থাসমূহের তালিকা দেখুন।
পদার্থের এমন পৃথকীকরণ তাদের স্বধর্মের গুনগত পার্থক্যের উপর ভিক্তি করেই তৈরী করা হচ্ছে। কঠিন অবস্থায় পদার্থের একটি নির্দিষ্ট আকার ও আয়তন থাকে।পদার্থ গঠনকারী কণাগুলো (অণু, পরমাণু অথবা আয়ন) কাছাকাছি অবস্থান করে এবং একটি নির্দিষ্ট অবস্থানে থাকে।তরল অবস্থায় পদার্থের একটি নির্দিষ্ট আয়তন থাকে,কিন্তু আকার নির্দিষ্ট হয়না।এ কারণে এরা ধারণকারী পাত্রটির আকার ধারণ করতে পারে।এর গঠনকারী কণাগুলো কাছাকাছি থাকে কিন্তু মুক্তভাবে বিচরণ করতে পারে। গ্যাসীয় অবস্থায় পদার্থের কোন নির্দিষ্ট আকার ও আয়তন থাকেনা, আর সেজন্য এটি ধারক পাত্রের আকার ও আয়তন ধারণ করতে পারে।গঠনকারী কণাগুলো কাছাকাছিও থাকেনা, আবার একটি নির্দিষ্ট অবস্থানেও থাকেনা।প্লাজমা অবস্থায় পদার্থের নির্দিষ্ট আকার ও আয়তন থাকেনা কিন্তু চার্জবিহীন পরমাণুর মত এর নির্দিষ্ট পরিমান আয়ন আর ইলেকট্রন থাকে। এরা উভয়েই মুক্তভাবে বিচরণ করতে পারে।প্লাজমা দৃশ্য পদার্থগুলোর সবচেয়ে সাধারণ রূপ।
দশা শব্দটিকে কোন কোন সময় পদার্থের অবস্থার সমার্থক শব্দরূপে ব্যবহার করা হয়।কিন্তু একটি ব্যবস্থা পদার্থের একটি অবস্থায় ভিন্ন ভিন্ন দশায় থাকতে পারে (এ দুটির পার্থক্য নিয়ে বিস্তারিত জানতে দেখুন দশা (পদার্থ))।
কঠিন
কঠিন পদার্থের ক্ষেত্রে গাঠনিক কণাগুলো একত্রে অবস্থান করে। তাদের আন্তঃআণবিক শক্তি অনেক বেশি থাকে, ফলে তারা মুক্তভাবে চলাচল করতে পারেনা, শুধু কম্পিত হতে পারে। ফলস্বরুপ, কঠিন পদার্থের একটি নির্দিষ্ট আকার ও আয়তন থাকে। কঠিন পদার্থের আকার শুধুমাত্র ভাঙা বা কাটার সময় সৃষ্ট বলের কারণেই পরিবর্তিত হতে পারে।
স্ফটিকসদৃশ কঠিন পদার্থের ক্ষেত্রে কণাগুলো একত্রে একটি নিয়মিত সুবিন্যস্ত এবং পৌনঃপুনিক নকশা গঠন করে রাখে। অনেক ধরনের স্ফটিকসদৃশ গঠন দেখা যায়, এমনকি একটি পদার্থের (কঠিন দশায়) একাধিক গঠন থাকতে পারে।উদাহরণস্বরূপ, আয়রন ৯১২ ডিগ্রি সেন্টিগ্রেড তাপমাত্রায় বডি সেন্টারড কিউবিক গঠনে এবং ৯১২-১৩৯৪ ডিগ্রি তাপমাত্রায় ফেস সেন্টারড কিউবিক গঠনে থাকতে পারে। বরফের ১৫ টি ভিন্ন ভিন্ন স্ফটিকসদৃশ গঠন অথবা ১৫ টি কঠিন দশা আছে, যা ভিন্ন ভিন্ন তাপমাত্রা এবং চাপে তৈরী হয়।
কাচ এবং অন্যান্য দীর্ঘ নিয়তাকার ক্রমবিন্যাস বিহীন অনিয়তাকার কঠিন পদার্থগুলো তাপীয় সাম্যবস্থায় থাকেনা। তাদেরকে পদার্থের নন ক্লাসিকাল অবস্থায় বর্ণনা করা হয়।
কঠিন পদার্থকে বাষ্পীভবনের মাধ্যমে তরল পদার্থে পরিণত করা যায়, এবং তরল পদার্থকে ঘনীভবনের মাধ্যমে কঠিন পদার্থে রূপান্তরিত করা যায়।এছাড়াও কঠিন পদার্থকে ঊর্ধ্বপাতন প্রক্রিয়ার মাধ্যমে সরাসরি বাষ্পে রূপান্তরিত করা যায়, এবং বাষ্পও অপসারণ প্রক্রিয়ায় সরাসরি কঠিনে পরিণত হতে পারে।
তরল
তরল পদার্থ প্রায় অসঙ্কোচনীয় প্রবাহী যা তার ধারকের আকার গ্রহণ করে কিন্তু চাপের প্রভাবমুক্ত নির্দিষ্ট আয়তন থাকে।এই আয়তনও পরিবর্তিত হবে যদি তাপমাত্রা ও চাপ পরিবর্তিত হয়।যখন কোন কঠিন পদার্থকে তার গলনাঙ্ক এর উপরে তাপ দেয়া হয়,তখন তা তরল পদার্থে রূপান্তরিত হয়,তবে এক্ষেত্রে চাপ অবশ্যই ঐ পদার্থের ত্রৈধ বিন্দুর চেয়ে বেশি হতে হবে।আন্তঃআণবিক (অথবা আন্তঃপারমানবিক অথবা আন্তঃআয়নিক) বল অবশ্যই প্রয়োজনীয়,কিন্তু অণুটির একে অন্যের সাপেক্ষে মুক্তভাবে চলাচল করার মত প্রয়োজনীয় শক্তি আছে এবং এদের গঠন ভ্রাম্যমাণ।এর মানে এই দাঁড়ায় যে তরলের গঠন নির্দিষ্ট নয়,কিন্তু তা তরলের ধারকের গঠন দ্বারা নির্ধারিত হয়।তরল পদার্থের আয়তন সাধারণত যে কঠিন পদার্থ থেকে তরল তৈরী করা হয়েছে সে কঠিনের চেয়ে বেশি হয়।ব্যতিক্রম - পানি। যে সর্বশেষ তাপমাত্রায় একটি তরল পদার্থ তরলাবস্থায় থাকে তাকে তার ক্রান্তি তাপমাত্রা বলে।
গ্যাস
গ্যাস এক ধরনের সঙ্কোচনীয় প্রবাহী। গ্যাস শুধুমাত্র তার ধারকের আকারই দখল করেনা, নিজেকে বিবর্ধিত করে তার আয়তনও দখল করে।
গ্যাসের অণুগুলোর পর্যাপ্ত গতিশক্তি থাকে। ফলে তাদের মধ্যে আন্তঃআণবিক বলের প্রভাব নগন্য হয় (আদর্শ গ্যাসের ক্ষেত্রে শুন্য), এবং এদের পার্শ্ববর্তী অণুগুলোর দূরত্ব অণুগুলোর আকারের চেয়েও অনেক বড়। গ্যাসের নির্দিষ্ট আকার বা আয়তন থাকেনা, এরা এদের ধারকের আকার ও আয়তন দখল করে। তরলকে তার স্ফুটনাঙ্কএর উপরে তাপ দিয়ে এবং চাপ স্থির রেখে গ্যাসে পরিণত করা যায়, আবার তাপমাত্রা স্থির রেখে চাপ কমিয়েও গ্যাসে রূপান্তর করা যায়।
ক্রান্তি তাপমাত্রার নিচে গ্যাসকে বাষ্পও বলা হয়, যাকে শুধু চাপ কমিয়ে শীতলীকরণ ছাড়ায় তরলীভূত করা যায়। বাষ্প তরল (অথবা কঠিন) এর সাথে সাম্যাবস্থায় থাকতে পারে, যেখানে গ্যাসের চাপ তরল (বা কঠিন) এর ক্রান্তি চাপের সমান হয়।
চরমক্রান্তিক তরল হল এক ধরনের গ্যাস, যার তাপমাত্রা ও চাপ উভয়েই যথাক্রমে ক্রান্তি তাপমাত্রা ও ক্রান্তি চাপের উপরে থাকে। এমন অবস্থায়,গ্যাস আর তরলের মধ্যকার পার্থক্য থাকে না। সুপারক্রিটিকাল ফ্লুইডের গ্যাসের ধর্ম থাকে, কিন্তু এর উচ্চচাপ দ্রাবকের পরিচয় বহন করে,যার খুবই গুরুত্বপূর্ণ ব্যবহার রয়েছে। উদাহরণস্বরূপ, সুপারক্রিটিকাল কার্বন ডাইঅক্সাইড ক্যাফেইনবিহীন কফি তৈরীতে ক্যাফেইন বের করে নিতে ব্যবহৃত হয়।
প্লাজমা
গ্যাসের মতোই প্লাজমার নির্দিষ্ট আকার বা আয়তন নেই।কিন্তু এতে বিদ্যুত পরিবহন ক্ষমতা আছে,যা গ্যাসের নেই। এটি চৌম্বকক্ষেত্র এবং বৈদ্যুতিক প্রবাহ তৈরী করতে পারে এবং তাড়িতচৌম্বক ক্ষেত্রের প্রতি শক্তিশালী সাড়াপ্রদান করতে পারে।ধনাত্মক চার্জযুক্ত নিউক্লেই পৃথক ইলেকট্রনের "সমুদ্রে" ভাসতে থাকে,যেমনটা হয় পরিবাহী ধাতুর ক্ষেত্রে। আসলে এই "সমুদ্র" ই প্লাজমা অবস্থার পদার্থকে বিদ্যুত পরিবহন করতে দেয়।
প্লাজমা অবস্থা নিয়ে অনেকেরই ভুল ধারণা রয়েছে,কিন্তু এটি আসলে পৃথিবীতে অহরহই দেখা যায়।এবং বেশিরভাগ লোক এটাকে জানা ছাড়াই সাধারণ ভাবেই দেখে। বিদ্যুৎ চমকানো, বৈদ্যুতিক স্পার্ক, ফ্লুরোসেন্ট বাতি, নিওন বাতি, প্লাজমা টিভি, কিছু ধরনের শিখা এবং সকল তারাগুলো প্লাজমা অবস্থার আলোকিত বস্তুগুলোর উদাহরণ।
গ্যাস দুটি উপায়ের যে কোন একটিতে প্লাজমা হতে পারে, হয় দুটি বিন্দুর মধ্যকার বিশাল বিভব পার্থক্য, অথবা বস্তুকে উচ্চ তাপমাত্রা দিলে।
পদার্থকে উচ্চ তাপমাত্রায় তাপ দিলে পরমাণুগুলো ছেড়ে যেতে শুরু করে, যা মুক্ত ইলেকট্রনের উপস্থিতিতে ঘটে। উচ্চ তাপমাত্রায়, যেমনটা নক্ষত্রে থাকে, সেক্ষেত্রে এটা মনে করে হয় যে সকল ইলেকট্রন অবশ্যই "মুক্ত", এবং উচ্চশক্তির প্লাজমা ইলেকট্রনের সমুদ্রে উন্মুক্ত নিউক্লেই এ অবশ্যই ভাসমান থাকবে।
দশার পর্যায়কাল
পদার্থের অবস্থা তাদের দশার পর্যায়কাল দিয়েও প্রকাশ করা যায়। দশার পর্যায়কাল গঠনে পরিবর্তন নির্দেশ করে এবং পদার্থের ধর্মে অপ্রত্যাশিত পরিবর্তন দ্বারা একে চেনা যায়। একটি নির্দিষ্ট পদার্থের অবস্থা পদার্থের একটি অবস্থার সেট থেকে আরেকটি অবস্থার সেট থেকে দশার পর্যায়কাল-এর পার্থক্য থেকি বুঝা যায়।পানির বিভিন্ন কঠিন অবস্থা থাকতে পারে।
এই দশার পর্যায়কালের সাথে সুপারকন্ডাক্টিভিটির আবির্ভাবের সম্পর্ক রয়েছে,তাই তারা সুপারকন্ডাক্টিভ অবস্থায় থাকে। যেমন, ফেরোম্যাগনেটিক অবস্থা দশার পর্যায়কাল দ্বারা নির্ধারিত এবং পৃথক ধর্ম আছে।যখন কোন ধাপে অবস্থার পরিবর্তন তখন তার প্রাথমিক ধাপকে মেসো দশা বলে। তরল স্ফটিক প্রযুক্তির জন্য এসব দশা কাজে লাগে।
এক সেট পদার্থের দশা চাপ অথবা তাপমাত্রার অবস্থা উপর নির্ভর করে অন্য দশায় পরিবর্তিত হতে পারে,যেখানে এই অবস্থার(চাপ বা তাপমাত্রা) পরিবর্তন ঘটে তাদের অস্তিত্ব টিকিয়ে রাখার জন্য। যেমন,কঠিন পদার্থ তরলে রূপান্তরিত হলে তাপ উৎপন্ন হয়। পরম শুন্য-এর কাছাকাছি,একটি বস্তু কঠিন অবস্থায় বিরাজ করে। গলনাঙ্ক পর্যন্ত তাপ দিলে বস্তুটি তরলে পরিণত হয়, আবার স্ফুটনাঙ্ক-এ গ্যাসে পরিণত হয়। এবং আরও তাপ দিতে থাকলে প্লাজমা অবস্থায় চলে যায় যেখানে ইলেকট্রন এতটা শক্তিসম্পন্ন থাকে যে তারা ধারক পরমাণু ছেড়ে বেরিয়ে আসে।
অণু দ্বারা গঠিত নয় এমন এবং বিভিন্ন বল দ্বারা সংঘটিত এমন পদার্থের গঠনকে পদার্থের বিভিন্ন অবস্থা হিসেবে ভাবা যায়। সুপারফ্লুইড (ফার্মিওনিক কনডেনসেট-এর মত) এবং কোয়ার্ক-গ্লুওন প্লাজমা-এর উদাহরণ।
রাসায়নিক সমীকরনে কঠিনকে (s), তরলকে (l), গ্যাসকে (g), জলীয় দ্রবণকে (aq) দ্বারা চিহ্নিত করা হয়।প্লাজমা অবস্থার ক্ষেত্রে (p) ব্যবহৃত হয়,যদিও এর ব্যবহার প্রায় নেই বললেই চলে।
কাঁচ
কাঁচ এক ধরনের অনিয়তাকার কঠিন পদার্থ যা তরল অবস্থার কাছাকাছি তাপমাত্রায় কাঁচ রূপান্তর ধর্ম প্রদর্শন করে। কাঁচ বিভিন্ন শ্রেণির পদার্থ দ্বারা গঠিত হতে পারে: অজৈব নেটওয়ার্ক (যেমন জানালার কাচ, সিলিকেট এবং আর কিছুর সমন্বয়ে তৈরি কাঁচ), ধাতব খাদ, গলিত আয়ন, জলীয় দ্রবন, আণবিক তরল এবং পলিমার। তাপগতিবিদ্যা অনুযায়ী,স্বল্প সুস্থিত অবস্থায় থাকা কাঁচ, তার স্ফটিকাকার প্রতিরূপের সাথে সম্পর্কিত থাকে। এর পরিবর্তনের হার একদম শুন্য হয়।
তরল গ্লাস অবস্থা
তরল গ্লাস অবস্থায় পদার্থ দ্রুত পরিবর্তনশীল এবং নিয়মিত অবস্থা - এ দুইয়ের মাঝামাঝি ধর্ম প্রদর্শন করে। সাধারণত তারা তরলের মত প্রবাহিত হয়, কিন্তু দীর্ঘ পরিসরের নিয়মিত ধর্ম প্রদর্শন করে। উদাহরণস্বরূপ, রডের মত অণু দিয়ে গঠিত নেমাটিক দশা। যেমন প্যারা-এজোঅক্সিএনিসোল, যা ১১৮-১৩৬ ডিগ্রি তাপমাত্রায় নেমাটিক দশায় থাকে। এমন অবস্থায় অণুগুলো তরলের মতই প্রবাহিত হয়,কিন্তু তারা একই দিকে মুখ করে থাকে (নিজেদের ডোমেইন অনুযায়ী) এবং মুক্তভাবে ঘুরতে পারেনা। স্ফটিকসদৃশ কঠিন পদার্থের মত, তরল স্ফটিক পোলারাইজ করা আলো দ্বারা প্রভাবিত হয়। তরল স্ফটিকের অন্যান্য অবস্থাগুলো প্রধান আর্টিকেলে আছে। এদের মধ্যে কোনটির প্রযুক্তিগত প্রয়োজনীয়তা আছে, উদাহরণ, তরল স্ফটিক ডিসপ্লে।
চৌম্বকীয় নিত্যতা
রূপান্তরিত ধাতুর পরমাণুর প্রায়শই চৌম্বক ভ্রামক থাকে যা সেইসব ইলেকট্রনের নেট স্পিন এর কারণে হয় যারা বিজোড় অবস্থায় থাকে আর রাসায়নিক বন্ধনে অংশ নেয়না। কিছু কঠিন পদার্থের পরমাণুতে চৌম্বক ভ্রামক নিয়মিত হয় এবং ফেরোম্যাগনেট,এন্টিফেরোম্যাগনেট অথবা ফেরিম্যাগনেট হতে পারে।
ফেরোম্যাগনেট এ,যেমন কঠিন আয়রন - প্রত্যেক পরমাণুর চৌম্বক ভ্রামকগুলো একই দিকে সারিবদ্ধ থাকে (চৌম্বক ডোমেইনের মধ্যে)।যদি ডোমেইনগুলোও সারিবদ্ধ থাকে,পদার্থটি স্থায়ী চুম্বক হয়,যা চৌম্বকক্ষেত্র ছাড়াও চুম্বক হয়েই থাকে। এই চুম্বককে কুরি বিন্দুতে তাপ দিলে সে চৌম্বকত্ব হারায়,যার মান লোহার ক্ষেত্রে ৭৬৮0C। এন্টিফেরোম্যাগনেট-এর চৌম্বক ভ্রামকের দুটি নেট এমাউন্ট সমান ও বিপরীত হয়,যা একে অপরকে বিনষ্ট করে দেয়, যার ফলে নেট চৌম্বকত্ব শুন্য হয়।উদাহরণস্বরূপ,নিকেল (২)অক্সাইড (NiO) এ অর্ধেক নিকেল একদিকে,বাকি অর্ধেক তার বিপরীতে সারিবদ্ধ থাকে।
ফেরিম্যাগনেট এর ক্ষেত্রে চৌম্বক ভ্রামকের দুটি নেট বিপরীত কিন্তু অসমান হয়,ফলে এরা সম্পূর্ণভাবে একে অপরকে বিনষ্ট করতে পারেনা,তাই চৌম্বকত্ব শুন্য হয়না। এর উদাহরণ হল ম্যাগনেটাইট(Fe3O4),যাতে Fe2+ এবং Fe3+ আয়ন আছে যাদের আলাদা চৌম্বক ভ্রামক আছে।
কোয়ান্টাম স্পিন তরল (QSL) হল এক ধরনের একটি সমন্বয়কারী কোয়ান্টাম স্পিন এর একটি সিস্টেমের একটু অনিয়মিত অবস্থা যা খুব নিম্ন তাপমাত্রায়ও এর অনিত্যতা বহন করে।আসলে এটি সত্যিই "তরল" নয়,এটি আসলে কঠিন পদার্থ যার চৌম্বকীয় নিত্যতা মজ্জাগতভাবে অনিয়মিত। এই "তরল" শব্দটি আসলে তরলের মতোই আণবিক অনিত্যতা বোঝাতে একটি উপমা হিসেবে ব্যবহৃত হয়েছে।এই QSL ফেরোম্যাগনেটিক ও নয়, যার চৌম্বক ভ্রামক সমান্তরাল, আবার এন্টিফেরোম্যাগনেটিক ও নয়, যার চৌম্বক ভ্রামক সমান্তরাল নয়।এর চৌম্বক ডোমেইন এলোমেলোভাবে সজ্জিত।একে বোঝা যায় জ্যামিতিক ফ্রস্ট্রেটেড চৌম্বক ভ্রামকের উদাহরণ থেকে,যা একদম সমান্তরাল বা অসমান্তরাল কোনটাই নয়।যখন এর তাপ কমিয়ে ঠান্ডা করা হয় এবং একটি অবস্থায় সেট করা হয়,তখন ডোমেইনগুলোকে একটি সজ্জা "বেছে নিতে" হবে।কিন্তু যদি সম্ভাব্য অবস্থাগুলো সমশক্তিসম্পন্ন হয়,তাহলে যেকোন একটা নিজে নিজেই বাছা হয়ে যাবে। অতএব, শক্তিশালী ছোট পরিসরের নিত্যতা থাকা সত্ত্বেও,এখানে কোন দীর্ঘ পরিসরের চৌম্বকীয় নিত্যতা থাকেনা।
মাইক্রোদশায় পৃথকীকরন
কো-পলিমার পর্যাবৃত্ত ন্যানোস্ট্রাকচারের বিচিত্র বিন্যাস তৈরির জন্য মাইক্রো সেপারেশন করতে পারে।,উদাহরণ - চিত্রের স্টাইরিন-বিউটাডাইইন-স্টাইরিন ব্লক কো-পলিমার।মাইক্রোদশা পৃথকীকরণ সহজে বোঝা যায় তেল এবং পানি এর দশা পৃথকীকরনের উপমা ভাবলে।ব্লকগুলোর রাসায়নিক বেমানান্যতা জন্য কো-পলিমারগুলো সমদশার পৃথকীকরণে যায়।যাই হোক,যেহেতু ব্লকগুলো সমযোজী বন্ধন এ আবদ্ধ, সেহেতু তারা তেল-জলের মত সম্পূর্ণ আমিশ্রিত হয়না,এবং তাই এর বদলে ব্লকগুলো ন্যানোমিটার দৈর্ঘের গঠন তৈরী করে।তাদের আপেক্ষিক দৈর্ঘ্য এবং পলিমারের সম্পূর্ণ ব্লক টপোলজি এর উপর নির্ভর করে,যেগুলোর প্রত্যেকটি পদার্থের নিজস্ব দশা।
আয়নিক তরল ও মাইক্রোদশা পৃথকীকরণ বিক্রিয়ায় যায়।এনায়ন এবং ক্যাটায়ন এর মানানসই হওয়া এবং তেল-জলের মত মিশ্রনের ব্যাপারটা না হয় ঘটল, কিন্তু তারপরেও তাদের ইলেকট্রন চার্জ আকর্ষণ তাদের আলাদা হওয়া থেকে আটকায়।এতে মনে হয় তরলে থাকাকালে মুক্তভাবে বিচরণের বদলা এনায়ন এবং ক্যাটায়ন প্রকোষ্ঠবদ্ধ স্তর বা মাইসেলির মধ্যে বিকীর্ণ হচ্ছে।
অতিপ্রবাহী
পরম শুন্য তাপমাত্রার কাছাকাছি কিছু তরল এক আলাদা তরলে পরিনত হয় যাকে অতিপ্রবাহী বলা হয়। কারণ এর সান্দ্রতা শুন্য হয় (অথবা অসীম তারল্য থাকে, অর্থাৎ এরা ঘর্ষণ ছারাই প্রবাহিত হতে পারে)। এই ঘটনাটি সর্বপ্রথম ১৯৩৭ সালে দেখা যায় হিলিয়াম এর,যা লাম্বডা তাপমাত্রার (২.১৭ কেলভিন) নিচে অতিপ্রবাহীতে পরিণত হয়।এমন অবস্থায় এটি ধারক পাত্র থেকে "লাফিয়ে" বের হওয়ার চেষ্টা করে। এর আবার অসীম তাপ পরিবাহিতা রয়েছে,আর তাই কোন তাপমাত্রা নতি ই অতিপ্রবাহী হতে পারবেনা।অতিপ্রবাহী কে একটি ঘুর্ণায়মান ধারকে রাখলে কোয়ান্টায়িত ঘূর্ণিতে পরিণত হবে।
এই ধর্মগুলো ব্যাখ্যা করা হয় অতিপ্রবাহী দশায় হিলিয়াম-৪ আইসোটোপের বোস-আইনস্টাইন কনডেনসেট তৈরী করার তত্ত্ব থেকে। কিছুদিন আগেই নিম্ম তাপমাত্রায় বিরল আইসোটোপ হিলিয়াম-৩ আর লিথিয়াম-৬ এর ফার্মিওনিক কনডেনসেট তৈরীর সংবাদ দিয়েছে এমআইটি এর পদার্থবিদরা।
বোস-আইনস্টাইন কনডেনসেট
১৯২৪ সালে আলবার্ট আইনস্টাইন এবং সত্যেন্দ্রনাথ বসু সর্বপ্রথম "বোস-আইনস্টাইন কনডেনসেট" (BEC), যাকে পদার্থের পঞ্চম অবস্থা বলা হয়,এর কথা উল্লেখ করেন। BEC এ পদার্থ আর স্বাধীন কণার মত আচরণ করেনা, এবং একটি একক কোয়ান্টাম স্টেটে পতিত হয় যা একটি অভিন্ন ওয়েভফাংশন দ্বারা বর্ণনা করা যায়।
গ্যাসীয় অবস্থায় বোস-আইনস্টাইন কনডেনসেট অনেক বছর ধরেই অযাচিত তত্ত্ব ছিল।১৯৯৫ সালে কলোরাডো ইউনিভার্সিটির এরিক কর্নেল এবং কার্ল ওয়েইম্যান-এর একটি রিসার্চ গ্রুপ সর্বপ্রথম এই কনডেনসেট পরীক্ষামূলকভাবে প্রমাণ করেন।বোস-আইনস্টাইন কনডেনসেট কঠিন অবস্থার চেয়েও শীতল।মনে করা হয় এমনটি ঘটে যখন পরমাণুগুলোর পরম শুন্য তাপমাত্রা,অর্থাৎ -২৭৩.১৫০ কাছাকাছি সমান (অথবা সমান ই) কোয়ান্টাম লেভেল থাকে।
ফার্মিওনিক কনডেনসেট
ফার্মিওনিক কনডেনসেট এবং বোস-আইনস্টাইন কনডেনসেট মূলত একই কিন্তু এরা ফার্মিওন দ্বারা গঠিত। পাউলির বর্জন নীতি অনুযায়ী ফার্মিওনরা সম-কোয়ান্টাম স্টেটে প্রবেশ করতে পারেনা। কিন্তু এরা যখন জোড় অবস্থায় থাকে তখন তারা বোসন হিসেবে আচরণ করতে পারে, এবং এমন কিছু জোড় মিলে সম-কোয়ান্টাম স্টেটেও কোন বাধা ছাড়াই প্রবেশ করতে পারে।
রিডবার্গ অণু
অনাদর্শীয় প্লাজমার একটি স্বল্প-সুস্থিত অবস্থা হল রিডবার্গ পদার্থ, যা উত্তেজিত পরমাণু এর ঘনীভবন এর ফলে তৈরী হয়। এই পরমাণুগুলো আয়ন এবং ইলেকট্রন ও হতে পারে যদি তারা একটি নির্দিষ্ট তাপমাত্রায় পৌছে।২০০৯ সালের এপ্রিলে নেচার রিডবার্গ পরমাণু এবং একটি ভূমি দশার পরমাণু থেকে রিডবার্গ অণু তৈরীর সংবাদ জানান; এবং এর অস্তিত্ব প্রতিপাদন করে। এই পরীক্ষাটি অতি শীতল রুবিডিয়াম পরমাণু ব্যবহার করে করা হয়।
কোয়ান্টাম হল অবস্থা
কোয়ান্টাম হল অবস্থা কোয়ান্টায়িত হল বিভব সৃষ্টি করে,যা তড়িৎ প্রবাহের সাথে উল্লম্ব অবস্থায় থাকে। কোয়ান্টাম স্পিন হল অবস্থা হল একটি তাত্ত্বিক অবস্থা যা সেসব ইলেকট্রনিক যন্ত্রের উন্নয়নের পথ সুগম করে যেগুলো কম শক্তি খরচ করে এবং কম তাপ উৎপাদন করে। এটাই পদার্থের কোয়ান্টাম হল অবস্থার সংজ্ঞা।
ফোটনিক পদার্থ
ফোটনিক পদার্থ এমন এক ঘটনা যা ফোটনের গ্যাসের সাথে বিক্রিয়া করে আপাত ভর বৃদ্ধি,তাদের নিজেদের সাথে বিক্রিয়া এবং ফোটনিক "অণু" তৈরীর সময় ঘটে। এই ভরের উৎস হল ঐ গ্যাস,যার পরিমাণ অত্যধিক হয়। এটি ফোটনের শুন্যস্থানে ঘুরে বেরানোর বিপরীত অবস্থা,যার স্থিতি ভর থাকেনা, এবং এরা বিক্রিয়াও করতে পারেনা।
ড্রপলেটন
ইলেকট্রন এবং হোলের একটি "কোয়ান্টাম মেঘ" যা একে অপরের চারপাশে প্রবাহিত হয়, কিন্তু তরলের মত তরঙ্গায়িত হয়না, বরং স্বতন্ত্র জোড় হিসেবে থাকে।
ডিজেনারেট পদার্থ
মৃত নক্ষত্রের কেন্দ্রের মত অতি উচ্চচাপে সাধারণ পদার্থ এক ধরনের অদ্ভুত অবস্থায় চলে যায়।ঐ অবস্থাকে ডিজেনারেট অবস্থা বলে,যা কোয়ান্টাম মেকানিক্স সমর্থিত অবস্থা।পদার্থবিজ্ঞানে "ডিজেনারেট" বলতে এমন দুটি অবস্থা বোঝায় যেখানে দুটিই সমশক্তিসম্পন্ন এবং নিজেদের মধ্যে অবস্থা পরিবর্তন করতে পারে।এই অবস্থা পাউলির বর্জন নীতি মেনে চলে,যা দুটি অভিন্ন কোয়ান্টাম স্টেট এর ফার্মিওনকে একসাথে থাকতে দেয়না।ডিজেনারেট প্লাজমাকে তাপ দিলে তা সাধারণ প্লাজমার চেয়ে অনেক কম ব্যায়িত হয়।এর কারণ সেখানে কোন ভরবেগ থাকেনা।ফলস্বরুপ,ডিজেনারেট নক্ষত্রগুলোর অনেক ঘনত্ব থাকে।বিশাল ভরের ডিজেনারেট নক্ষত্র আকারে ছোট হয়,কারণ মহাকর্ষীয় বল বৃদ্ধি পায়,কিন্তু সেই অনুপাতে চাপ বাড়েনা।
ইলেকট্রন-ডিজেনারেট পদার্থ পাওয়া যায় শ্বেত-বামন নক্ষত্রের অভ্যন্তরে।ইলেকট্রনগুলো পরমাণুতে থাকে ঠিকই,কিন্তু পাশের পরমাণুতে চলে যেতে পারে।নিউট্রন ডিজেনারেট পদার্থ পাওয়া যায় নিউট্রন তারায়।বিশাল মহাকর্ষীয় চাপ পরমাণুকে এত জোড়ে চাপ দেয় যে ইলেকট্রন বিপরীত বিটা ক্ষয়ের মাধ্যমে প্রোটনের সাথে মিলিত হতে বাধ্য হয়,যার ফলে নিউট্রনের সুপারডেনস একত্রীভবন ঘটে।সাধারণত পারমাণবিক নিউক্লিয়াসের বাইরের মুক্ত নিউট্রন এর ১৫ মিনিটের মধ্যেই অর্ধ-জীবন ক্ষয় হয়ে যায়।কিন্তু নিউট্রন তারায়,বিপরীত ক্ষয়ের জন্য এই ক্ষয় বাদ হয়ে যায়।বৃহস্পতি গ্রহ,বাদামী-বামন নক্ষত্র ইত্যাদিতে শীতল ডিজেনারেট পদার্থ পাওয়া যায়,যার কেন্দ্র মেটালিক হাইড্রোজেন এর একটি কোর আছে।
এই ডিজেনারেসির ফলে অধিক ভারী বাদামী বামনগুলো ততটা বৃহৎ হয়না।ধাতুর মধ্যে ইলেকট্রনকে নন-ডিজেনারেট ধনাত্মক আয়নের ল্যাটিসে ভ্রাম্যমাণ ডিজেনারেট গ্যাস হিসেবে মানা হয়।
কোয়ার্ক পদার্থ
সাধারণ শীতল পদার্থগুলোর মধ্যে কোয়ার্ক হল নিউক্লিয়ার পদার্থের গাঠনিক কণা,যা ২-৪ টি কোয়ার্ক (যেমন প্রোটন,নিউট্রন) দ্বারা গঠিত হ্যাড্রন-এ সবল নিউক্লিয় বল দ্বারা আবদ্ধ থাকে। কোয়ার্ক পদার্থ বা কোয়ান্টাম বর্ণগতি পদার্থ হল পদার্থের কয়েকটি দশার একটি গুচ্ছ যেখানে সবল নিউক্লীয় বল অতিক্রান্ত হয় এবং কোয়ার্ক আবদ্ধ থাকেনা এবং মুক্তভাবে চলাচল করতে পারে।
কোয়ার্জ পদার্থের দশাটি অতি উচ্চ ঘনত্ব অথবা তাপমাত্রায় ঘটে।স্ট্রেঞ্জ পদার্থ এক ধরনের কোয়ার্ক পদার্থ যা এমন কিছু নিউট্রন তারার ভেতরে থাকে যারা টলম্যান-অপেনহাইমেন-ভল্কফ লিমিট (প্রায় ২-৩ সৌরভর) এর কাছাকাছি থাকে। তৈরীর পর নিম্ন শক্তির অবস্থায় এরা কিছুটা স্থায়ী হয়,যদিও এ নিয়ে খুব একটা জানা যায়নি।কোয়ার্ক-গ্লুওন প্লাজমা অতি উচ্চ তাপমাত্রায় সৃষ্ট অবস্থা যেখানে কোয়ার্ক মুক্ত হয়ে যায় এবং গ্লুওন (অতিপারমানবিক কণা যা সবল নিউক্লীয় বল বহন করে,যা কোয়ার্ককে একত্রিত করে রাখে।) এর সমুদ্রে স্বাধীনভাবে চলতে পারে।
এটা প্লাজমা অবস্থায় পরমাণুতে মুক্ত ইলেকট্রনের মতই ঘটনা।এই অবস্থাটি কণা-ত্বরক এ অতি উচ্চশক্তির ভারী আয়নের সংঘর্ষ থেকে সহজেই পাওয়া যায়, এবং এ দ্বারা বিজ্ঞানীরা প্রত্যেকটি কোয়ার্কের ধর্ম বুঝতে পারেন এবং ব্যাখ্যা করতে পারেন,শুধু তত্ত্বই দেন না। কোয়ার্ক-গ্লুওন প্লাজমা ২০০০ সালে সার্ন এ আবিষ্কৃত হয়।এটি প্লাজমা অবস্থার মত গ্যাসের মত প্রবাহিত হয়না,QGP এর মধ্যের বিক্রিয়াগুলো শক্তিশালী হয় এবং এরা তরলের মত প্রবাহিত হয়। উচ্চ ঘনত্বে এবং নিম্ন তাপমাত্রায় কোয়ার্ক তাত্ত্বিকভাবে কোয়ার্ক তরলে পরিণত হয় যার ধর্ম এখনো জানা যায়নি। এটি উচ্চচাপেও একটি স্বতন্ত্র কালার ফ্লেভার লকড অবস্থায় পরিণত হয়। বর্ণ পরিবর্তনের জন্য এই দশা অতিপরিবাহীর মত।এউ অবস্থাগুলো সম্ভবত নিউট্রন তারায় দেখা যায় কিন্তু বর্তমানে এরা কেবলি তাত্ত্বিক।
কালার গ্লাস কনডেনসেট
কালার গ্লাস কনডেনসেট পদার্থের এক ধরনের তাত্ত্বিক অবস্থা যা আলোর বেগের কাছাকাছি বেগে ধাবমান পারমাণবিক নিউক্লেই এ পাওয়া যায়। আইনস্টাইনের আপেক্ষিকতা তত্ত্ব অনুযায়ী একটি উচ্চ শক্তির নিউক্লিয়াস তার গতিপথের দিকে গতিশীল থাকলে দৈর্ঘ্য সংকুচিত বা প্রসারিত হয়। ফলে নিউক্লিয়াসে থাকা গ্লুওন একটি স্থির দর্শকের কাছে "গ্লুকনিক দেয়াল" মনে হয়, যা প্রায় আলোর গতির কাছাকাছি বেগে যাচ্ছে।অতি উচ্চ শক্তিতে ঐ দেয়ালে গ্লুওনের ঘনত্ব অনেক বৃদ্ধি পায়। কোয়ার্ক গ্লুওন প্লাজমার মত এসব দেয়ালের সংঘর্ষে তৈরী হবার বদলে কালার গ্লাস কনডেনসেট এমন দেয়াল নিজেই বর্ণনা করে এবং এটি সেই কণাগুলোর সহজাত বৈশিষ্ট্য যা কেবলমাত্র উচ্চশক্তিতেই দেখা যায়, যেমন RHIC এবং LHC এ যেমনটা হয়।
অতি উচ্চ শক্তির অবস্থাসমূহ
সাধারণ আপেক্ষিক তত্ত্ব এ যে '''মহাকর্ষীয় সিঙ্গুলারিটির কথা বলা হয়েছে যা ব্ল্যাকহোলের কেন্দ্রে অবস্থান করে তা আসলে কোন বস্তুই নয় (যদিও এর ভর শক্তি এর তৈরীতে লেগে যায়),একটা নির্দিষ্ট অবস্থানের স্থানকালের ধর্ম মাত্র।অবশ্য এই বিষয়ে বিতর্ক থাকতেই পারে যে সকল বস্তুই একটি নির্দিষ্ট অবস্থানের স্থানকালের ধর্ম মাত্র।
অতিকঠিন
অতিকঠিন হল স্থানিক নিয়মিত বস্তু (অর্থাৎ, যা কঠিন বা স্ফটিকাকার) যার অতিপ্রবাহী ধর্ম আছে। অতিপ্রবাহীর মত অতিকঠিনও কোন ঘর্ষণ ছাড়াই চলতে পারে কিন্তু তার সুকঠিন কাঠামো ধরে রাখে।যদিও অতিকঠিন কঠিন পদার্থই, কিন্তু এটি এমন কিছু ধর্ম প্রদর্শন করে যা একে বিতর্কিত করে তোলে।
স্ট্রিং নেট তরল
স্ট্রিং নেট তরলের ক্ষেত্রে পরমাণুর তরলের মতোই অস্থির গঠন থাকে,কিন্তু সব মিলিয়ে এর যে নকশা পাওয়া যায়,তা কঠিন পদার্থের মত দৃড়। সাধারণ কঠিনে পরমাণুগুলো শ্রেণীবদ্ধভাবে নিজেদের একটি গ্রিড নকশায় সজ্জিত করে ফেলে, যাতে যেকোন স্পিনের ইলেকট্রন তার বিপরীত স্পিনের সব ইলেকট্রনের সাথে লেগে থাকে। কিন্তু স্ট্রিং নেট তরলের পরমাণুগুলো নকশায় দেখা যায় একই স্পিনের ইলেকট্রনগুলো একই সাথে আছে। এটি একটি কৌতূহলী অবস্থার জন্ম দেয়,তার সাথে মহাবিশ্বের গাঠনিক অবস্থার কিছু প্রস্তাবও সমর্থন করে।
সুপারগ্লাস
সুপারগ্লাস পদার্থের সে দশা যা অতিপ্রবাহীতার এবং শীতল অনিয়মিতাকার গঠনের সময়ে বর্ণীত হয়।
কৃষ্ণ বস্তু
যেখানে এই কৃষ্ণ বস্তু মহাবিশ্ব এর প্রায় ৮৩% দখল করে আছে, সেখানে আমরা এর ধর্ম সম্পর্কে প্রায় কিছুই জানিনা। এর কারণ হিসেবে বলা যায় যে এরা কোন তাড়িতচৌম্বক বিকিরণ শোষন কিংবা নিঃসরণ করেনা। যাই হোক, এই বস্তু কি দ্বারা তৈরী তা নিয়ে অনেক প্রতিদ্বন্দ্বিতাপূর্ন তত্ত্ব রয়েছে।যেখানে এটা ধারণা করা হচ্ছে যে এটি আছে এবং মহাবিশ্বের বিশাল জায়গা দখল করে আছে, সেখানে এর সকল ধর্মই আমাদের অজানা এবং কেবল একটি জল্পনার বিষয় নয় ,কারণ এটি কেবলমাত্র এর মহাকর্ষীয় প্রভাব দেখেই চেনা যায় এবং ২০১৯ সালের ১০ ই এপ্রিল প্রথম ব্ল্যাকহোলের ছবি তুলতে সক্ষম হন বিজ্ঞানীরা ।
দেবীগণের তালিকা
যে দেবতাদের নারী মনে করা হয়, অথবা যাঁদের লিঙ্গে প্রধানত নারীসত্ত্বার প্রকাশ দেখা যায়, তাদের একটি তালিকা এই পৃষ্ঠায় দেওয়া হল।
অ্যাফ্রো-এশিয়াটিক
ইথিওপিয়ান কাফা
নাইজার-কঙ্গো
আকান (আশানতি সহ) আমবুন্ডু বাগান্ডা এডো (বিনি) ফোন (ডাহোমে) গা-আডাংবে ইগবো গোম্বে ন্যোরো শোনা উওয়ো ইয়োরুবা জুলু
আইএসও ৩১৬৬-২:বিডি
আইএসও ৩১৬৬-২:বিডি হল আইএসওর একটি মান যা বাংলাদেশের উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে বাংলাদেশের, আইএসও ৩১৬৬-২ কোড দুটি স্তরের উপবিভাজনগুলির জন্য সংজ্ঞায়িত করে:
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। যার প্রথম অংশ হল, বাংলাদেশের আইএসও ৩১৬৬-১ আলফা-২ কোড। দ্বিতীয় অংশ নিম্নলিখিত ভাবে:
বর্তমান কোড
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
পরিবর্তন
ভুক্তির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ পরিপত্র দ্বারা ঘোষণা করা হয়।
ভুক্তিতে নিম্নলিখিত পরিবর্তনগুলি আইএসও-র অনলাইন ক্যাটালগে তালিকাভুক্ত করা হয়:
এ.কে.এম নাজির আহমেদ
একেএম নাজির আহমেদ (১৮ জানুয়ারি ১৯৩৯ - ৭ জানুয়ারি, ২০১৪) বাংলাদেশের ইসলামী রাজনীতিবিদ। তার মৃত্যুর সময় তিনি জামায়াতে ইসলামীর নায়েব-ই-আমীর ছিলেন।
প্রারম্ভিক ও শিক্ষা জীবন
নাজির আহমেদ ১৯৩৯ সালে কুমিল্লা জেলার বোরুয়া উপজেলার বোয়ালিয়া গ্রামে জন্মগ্রহণ করেন। প্রাথমিক ও মাধ্যমিক শিক্ষা সম্পন্ন করার পর তিনি ১৯৬২ সালে ঢাকা বিশ্ববিদ্যালয়ে ইংরেজিতে ব্যাচেলর অফ আর্টস (হন্স) লাভ করেন। এক বছর পরে ১৯৬৩ সালে তিনি একই বিশ্ববিদ্যালয় থেকে এমএ পাস করেন।
রাজনীতি
তিনি ১৯৬০ সাল থেকে ছাত্র রাজনীতিতে সক্রিয়ভাবে জড়িত ছিলেন এবং তিনি পূর্ব পাকিস্তান ইসলামী ছাত্র সংঘের কেন্দ্রীয় সভাপতি ছিলেন। পড়াশোনা শেষ করে ১৯৬৫ সালে তিনি জামায়াতে ইসলামীতে যোগদান করেন। অল্প সময়ের মধ্যেই তিনি ১৯৬৭ সালে কুমিল্লা বিভাগের আমির নিযুক্ত হন। তার রাজনৈতিক আমলে তিনি কেন্দ্রীয় কার্যনির্বাহী কমিটির মজলিস-শুরার সদস্য এবং দায়িত্ব পালন করেন। এটি জামায়াতের কার্যনির্বাহী কমিটি।
২০০৯ সালে তিনি বাংলাদেশ জামায়াতে ইসলামীর নায়েব-আমির নিযুক্ত হন, তার মৃত্যুর আগ পর্যন্ত তিনি এ পদে দায়িত্ব পালন করেন।
গ্রেফতার
২০১১ সালের ১১ ডিসেম্বর রাজধানী বিজয়নগরে যানবাহন ক্ষতিগ্রস্ত করা, পুলিশকে লাঞ্ছিত করা এবং তাদের দায়িত্ব পালনে বাধা দেওয়ার অভিযোগে নাজির আহমেদসহ বাংলাদেশ জামায়াতে ইসলামীর ছয় নেতাকে ১৯ ডিসেম্বর, ২০১১ সালে কারাগারে প্রেরণ করা হয় ।
মৃত্যু
হৃদরোগে আক্রান্ত হয়ে ১০ দিনেরও বেশি সময় ধরে চিকিৎসাধীন থাকাবস্থায় ৭ জানুয়ারি ২০১৪ সালে ইবনে সিনা হাসপাতালে নাজির আহমেদ মারা যান। স্বজনরা জানিয়েছেন  তার ছেলেকে পুলিশ গ্রেপ্তার করায় তিনি মানসিকভাবে ভেঙ্গে পড়েন এবং স্বাস্থ্যের অবনতি ঘটে। পরে তিনি হৃদরোগে আক্রান্ত হন। মত্যুর সময় তার  বয়স ছিল ৭৪ বছর।  বাংলাদেশ জামায়াতে ইসলামীর ভারপ্রাপ্ত আমির মকবুল আহমেদ এবং ভারপ্রাপ্ত সেক্রেটারি জেনারেল শফিকুর রহমান, জামায়াতে ইসলামীর হিন্দ আমির মাওলানা সৈয়দ জালালউদ্দিন ওমরির মতো ব্যক্তিরা শোকবার্তা প্রকাশ করেছেন।
ওশ অঞ্চল
ওশ অঞ্চল (Ош облусу) কিরগিজস্তানের একটি অঞ্চল (ওব্লাস্ট)। এর রাজধানীর নাম ওশ। এটি (ঘড়ির কাঁটার দিকে) জালাল-আবাদ অঞ্চল, নারিন অঞ্চল, চীন (জিনজিয়াং), তাজিকিস্তান (কেন্দ্রীয় সরকারের এখতিয়ারাধীন জেলা এবং গর্নো-বাদাখশান স্বায়ত্তশাসিত অঞ্চল), বাটকেন অঞ্চল এবং উজবেকিস্তান (আন্দিজান এবং ফারগানা অঞ্চল) দ্বারা সীমাবদ্ধ।
ভূগোল
জনসংখ্যার অধিকাংশই ফারঘনা উপত্যকার প্রান্তে ওব্লাস্টের সমতল উত্তর অংশে বাস করে। ভূমিটি ধীরে ধীরে আলায় পর্বতের চূড়ায় দক্ষিণ দিকে উঠে আসে, আলে উপত্যকায় নেমে যায় এবং ট্রান্স-আলাই রেঞ্জে উঠে যা তাজিকিস্তানের সাথে সীমান্ত তৈরি করে। পূর্বে, ভূমিটি নারিন সীমান্তের মোটামুটি সমান্তরালে ফেরঘানা রেঞ্জে উঠেছে। এই অঞ্চলটি কারা দরিয়া দ্বারা নিষ্কাশন করা হয়েছে যা উত্তর-পশ্চিমে প্রবাহিত হয়ে ফেরঘানা উপত্যকায় সির দরিয়া তৈরি করতে নারিন নদীর সাথে মিলিত হয়েছে।
মহাসড়ক M41 ওশ থেকে তাজিক সীমান্ত পর্যন্ত পাহাড়ের দক্ষিণে চলে গেছে। সারি-তাশে একটি শাখা পূর্ব দিকে ইরকেশতামে চীনা সীমান্ত ক্রসিং পর্যন্ত যায়। অন্য প্রধান রাস্তাটি সমতল দেশের মধ্য দিয়ে পশ্চিমে বাটকেন অঞ্চলে যায়।
জনসংখ্যা
২০০৯ সালের হিসাবে, ওশ অঞ্চলে (ওশ ব্যতীত) ৩টি শহর (নুকাট, উজজেন এবং কারা-সু), ২টি শহুরে ধরনের বসতি এবং ৪৭৪টি গ্রাম রয়েছে।২০০৯ সালের জনসংখ্যা ও আবাসন শুমারি অনুসারে এর প্রকৃত জনসংখ্যা ছিল ৯৯৯,৫৭৬। তাদের মধ্যে ৮২,৮৪১ জন শহরাঞ্চলে এবং ৯১৬,৭৩৫ জন গ্রামে বাস করে। ২০২০-এর শুরুতে সরকারি হিসাবে জনসংখ্যা ছিল আনুমানিক ১,৩৬৮,০৫৪।
কিরগিজস্তানের অর্ধেকেরও বেশি উজবেক ওশ অঞ্চলে বাস করে। ২০০৯ সালের আদমশুমারি অনুসারে তারা ছিল আঞ্চলিক জনসংখ্যার ২৮%।
জাতিগত গঠন
২০০৯ সালের আদমশুমারি অনুসারে, ওশ অঞ্চলের জাতিগত গঠন (ডি জুরে জনসংখ্যা) ছিল:
ছিটমহল এবং ক্ষুদ্র ক্ষুদ্র উপনিবেশ
উজবেকিস্তানের মধ্যে কিরগিজস্তানের একমাত্র ছিটমহল প্রশাসনিকভাবে ওশ অঞ্চলের (কারা-সু জেলা) অংশ। এটি ফারগানা উপত্যকার বরাকের (জনসংখ্যা ৬২৭) ছোট্ট গ্রাম, ওশ (কিরগিজস্তান) থেকে খোদজাবাদ (উজবেকিস্তান) যাওয়ার রাস্তায় কিরগিজ-উজবেক সীমান্ত থেকে আন্দিজানের দিকে প্রায় ৪ কিমি উত্তর-পশ্চিমে অবস্থিত।
তথ্যসূত্র
কর্ম উদ্ধৃত
নাজমুস সাদাত (দ্ব্যর্থতা নিরসন)
নাজমুস সাদাত বলতে যাদেরকে বোঝানো হতে পারে;
রাকেল পেনিংটন
রাকেল লেন "রকি" পেনিংটন (জন্ম: ৫ সেপ্টেম্বর ১৯৮৮) হলেন একজন মার্কিন মিশ্র মার্শাল আর্টস প্রতিযোগী, যিনি বর্তমানে আল্টিমেট ফাইটিং চাম্পিয়নশিপে নারীদের বেন্টামওয়েট বিভাগে প্রতিযোগিতা করে থাকেন। এর পূর্বে তিনি ইনভিক্টা ফাইটিং চ্যাম্পিয়নশিপেও প্রতিযোগিতা করেছেন। ২০২০ সালের ২৩শে জুন অনুযায়ী, তিনি ইউএফসি নারীদের বেন্টামওয়েট তালিকার পঞ্চম স্থানে অবস্থান করছেন।
প্রারম্ভিক জীবন
রাকেন ১৯৮৮ সালের ৫ই সেপ্টেম্বর তারিখে মার্কিন যুক্তরাষ্ট্রের কলোরাডোর কলোরাডো স্প্রিংসে জন্মগ্রহণ করেছেন। তিনি তার শৈশব থেকেই বিভিন্ন খেলাধুলার সাথে সম্পৃক্ত ছিলেন; যার মধ্যে বাস্কেটবল, সফটবল, ভলিবল এবং দৌড় উল্লেখযোগ্য। তিনি ২০০৭ সালে হ্যারিসন হাই স্কুল থেকে স্নাতক সম্পন্ন করেছেন, তিনি সেখানে ন্যাশনাল অনার্স সোসাইটির সচিব ছিলেন, যেখানে তার সাথে আরো বেশ কয়েকজন ক্রীড়াবিদ এবং বৃত্তিপ্রাপ্ত প্রতিযোগী ছিল। তিনি তার ভাঙ্গা পিঠের জন্য কলেজ পর্যায়ে কখনোই খেলাধুলার সাথে সম্পৃক্ত ছিলেন না।
প্রারম্ভিক পর্যায়
রাকেল মাত্র ১৯ বছর বয়সে মিশ্র মার্শাল আর্টসের প্রশিক্ষণ গ্রহণ করা শুরু করেছিলেন। শুরুর দিকে তার পরিবার তাকে মিশ্র মার্শাল আর্টসের সাথে সংযুক্ত হতে বারণ করেছিল। তিনি ২০০৯ সাল থেকে ২০১১ সাল পর্যন্ত অপেশাদার এমএমএ-এ প্রতিযোগিতা করেছেন; যেখানে তার পরিসংখ্যান ছিল ৭টি জয় এবং ১টি হার, তার উক্ত ৭টি জয়ের মধ্যে ৫টিতে তিনি সাবমিশনের মাধ্যমে জয়লাভ করেছিলেন যা সকলের নজর কেড়েছিল। ২০১২ সালের মার্চ মাসে, তিনি পেশাদার মিশ্র মার্শাল আর্টসে অভিষেক করেন, উক্ত ম্যাচে তিনি কিম কোচারকে টিকেও-এর মাধ্যমে পরাজিত করেছিলেন।
ইনভিক্টা ফাইটিং চ্যাম্পিয়নশিপ
২০১২ সালের ২৮শে জুলাই তারিখে ক্যান্সাসের ক্যান্সাস শহরে আয়োজিত ইনভিক্টা এফসি ২-এ রাকেল স্যারা মোরাহের (যিনি পরবর্তীতে দ্য আল্টিমেট ফাইটারে তার দল সঙ্গী ছিলেন) সাথে লড়াই করার মাধ্যমে ইনভাইক্টা ফাইটিং চ্যাম্পিয়নশিপের হয়ে অভিষেক করেছিলেন; উক্ত ম্যাচে তিনি সর্বসম্মত সিদ্ধান্তের মাধ্যমে জয়লাভ করেছিলেন। এই প্রতিষ্ঠানের হয়ে তার পরবর্তী দুই ম্যাচেই তিনি তিনি পরাজিত হয়েছিলেন; একটি ২০১২ সালের ৬ই অক্টোবর তারিখে আয়োজিত ইনভিক্টা এফসি ৩-এ ক্যাট জিঙ্গানোর কাছে এবং অন্যটি ২০১৩ সালের ৫ই জানুয়ারি তারিখে আয়োজিত ইনভিক্টা এফসি ৪-এ লেসলি স্মিথের কাছে।
জেরেমি সন্ডার্স
জেরেমি সন্ডার্স হলো সত্যজিৎ রায়ের সৃষ্টি প্রফেসর শঙ্কু সিরিজের একটি কাল্পনিক চরিত্র এবং প্রফেসর শঙ্কুর একজন বন্ধু।
কাল্পনিক জীবনী
তিনি ভারতের পুনে শহরে জন্মগ্রহণ করেন, সাত বছর তিনি ভারতে থাকেন তারপর তিনি তার বাবা-মা র সাথে লন্ডনে চলে আসে।
জর্জ থমস
জর্জ রোনাল্ড থমস, ওএএম (George Thoms; জন্ম: ২২ মার্চ, ১৯২৭ - মৃত্যু: ২৯ আগস্ট, ২০০৩) ভিক্টোরিয়ার ফুটসক্রে এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্র্রেণীর ক্রিকেট
ভিক্টোরিয়ার ফুটসক্রে এলাকায় জন্মগ্রহণকারী জর্জ থমস মেলবোর্ন বিশ্ববিদ্যালয়ে অধ্যয়ন করেছেন। অধ্যয়নকালীন কলিন ম্যাকডোনাল্ডের সাথে মেলবোর্ন বিশ্ববিদ্যালয় ক্রিকেট ক্লাবের সদস্যরূপে ব্যাটিং উদ্বোধনে নামতেন। এছাড়াও, কলিন ম্যাকডোনাল্ডের সাথে একত্রে ভিক্টোরিয়ার পক্ষে প্রথম-শ্রেণীর ক্রিকেটে অংশ নিতেন। কাকতালীয়ভাবে ১৯৫২ সালে টেস্ট, রাজ্য ও ক্লাব দলেও তাদেরকে ব্যাটিং উদ্বোধনে নামানো হয়েছিল।
১৯৪৬-৪৭ মৌসুম থেকে ১৯৫৩-৫৪ মৌসুম পর্যন্ত জর্জ থমসের প্রথম-শ্রেণীর খেলোয়াড়ী জীবন চলমান ছিল। ১৯৪৬ সালে একটি খেলায় অংশ নেন। এরপর থেকে নিয়মিতভাবে আরও আঠারোটি প্রথম-শ্রেণীর খেলায় তার অংশগ্রহণ ছিল। ফাস্ট বোলারদের রাজত্বকালে প্রথম-শ্রেণীর ক্রিকেটে তিন সেঞ্চুরি সহযোগে ৩৫ গড়ে রান পেয়েছেন।
১৯৫১-৫২ মৌসুমে পার্থে অনুষ্ঠিত প্রথম খেলায় ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ১৫০ রান তুলেন। এটিই তার ব্যক্তিগত সর্বোচ্চ রানের ইনিংস ছিল। এছাড়াও, ঐ মৌসুমের শেষদিকে ১২০ রান তুলেন। মেলবোর্নে কুইন্সল্যান্ডের বিপক্ষে এ সংগ্রহটি করেন। ৫৭.৮৮ গড়ে ৫২১ রান তুলে শেফিল্ড শিল্ড মৌসুম শেষ করেন। ১৯৫৩-৫৪ মৌসুমে হোবার্টে তাসমানিয়ার বিপক্ষে ১৪০ রানের সেঞ্চুরি করেন। এ মৌসুমেই ২৬ বছর বয়সে সর্বশেষ প্রথম-শ্রেণীর খেলায় অংশ নিয়েছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ থমস। ২৫ জানুয়ারি, ১৯৫২ তারিখে সিডনিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
জানুয়ারি, ১৯৫২ সালে রিচি বেনো’র সাথে সিডনি ক্রিকেট গ্রাউন্ডে সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে তাদের একযোগে অভিষেক ঘটে। দর্শনীয়তার চেয়ে খাঁটিমানের ব্যাটিং করে ১৬ ও ২৮ রান তুলেন। দ্বিতীয় ইনিংসে তিনি হিট উইকেটে আউট হন। ফ্রাঙ্ক ওরেলের বলে চার মারতে গিয়ে স্ট্যাম্প স্পর্শ করেন।
মূল্যায়ন
রক্ষণাত্মক ভঙ্গীমায় খেলায় অংশগ্রহণই তার প্রধান ভরসা। তার ভিক্টোরিয়ার দলনেতা লিন্ডসে হ্যাসেট মন্তব্য করেছিলেন যে, ‘তোমাকে মধ্যাহ্ন ভোজনে কিংবা নতুন বল নেয়ার সময় দেখতে চাই।’ - এ কথাগুলো পরবর্তীতে এক স্বাক্ষাৎকারে জর্জ থমস জানিয়েছেন।
প্রখ্যাত ক্রিকেট ঐতিহাসিক জনি ময়েস তার সম্পর্কে উল্লেখ করেছিলেন যে, খেলোয়াড় হিসেবে তিনি নেতিবাচক মনোভাবের অধিকারী ছিলেন। প্রত্যেক অধিনায়কই তাকে নিচেরদিকে নামাতে বাধ্য হবেন। এ ধরনের ব্যাটসম্যানের কোন আন্তর্জাতিক পর্যায়ে খেলার যোগ্যতা নেই। বিস্মিত হবার কোন কারণই নেই যে, তার প্রথম টেস্টই সর্বশেষ টেস্ট ছিল।
ব্যক্তিগত জীবন
প্রতিনিধিত্বমূলক ক্রিকেট খেলা থেকে অবসর নিয়ে চিকিৎসাশাস্ত্রে মনোনিবেশ ঘটান। সর্বদাই হাতের আঘাতপ্রাপ্তির সমূহ সম্ভাবনায় তটস্থ থাকতেন ও চিকিৎসক হিসেবে তার অভিলাষ শেষ হয়ে যেতে পারে। ধারণা করা হয় যে, একমাত্র টেস্ট ক্রিকেটার হিসেবে তিনি স্ত্রীরোগ বিশেষজ্ঞ ছিলেন। ১৯৭০-এর দশকে অস্ট্রেলিয়ায় লেজার সার্জারির প্রবর্তন করেন। ১৯৯৬ সালে অর্ডার অব অস্ট্রেলিয়া মেডেল পদবীধারী হন। তার জ্যেষ্ঠ ভ্রাতা জিম থমস প্রথিতযশা অস্ট্রেলীয় রুলস ফুটবলার ও টেবিল টেনিস চ্যাম্পিয়নধারী ছিলেন।
১৯৫০ ও ১৯৫১ সালে সময়কালে ভিএফএল আম্পায়ার অ্যাসোসিয়েশনের সদস্য ছিলেন। ভিক্টোরিয়ায় বিভিন্ন লীগে ১৬টি অস্ট্রেলীয় ফুটবল খেলায় মাঠে আম্পায়ার হিসেবে দায়িত্ব পালন করেন। এছাড়াও, জুন, ১৯৫১ সালে একটি ভিএফএল সেকেন্ড এইটিন্সের খেলায় কর্মকর্তার দায়িত্বে ছিলেন।
১১ জুলাই, ২০০৩ তারিখে সিডনিতে অনুষ্ঠিত ১৫০ জন অস্ট্রেলীয় টেস্ট ক্রিকেটারদের পুণর্মিলনী অনুষ্ঠানে অংশ নেন। এর এক সপ্তাহ পর ২৯ আগস্ট, ২০০৩ তারিখে ৭৬ বছর বয়সে ভিক্টোরিয়ার মেলবোর্ন এলাকায় জর্জ থমসের দেহাবসান ঘটে।
কুইয়ার
কুইয়ার (Queer) একটি ইংরেজিজাত পরিভাষা, যা দিয়ে সাধারণত বিপরীতকামী বা সামাজিক ভাবে স্বাভাবিক বলে গণ্য করা দৈহিক লিঙ্গ (সেক্স) ও সামাজিক লিঙ্গের (জেন্ডার) সংজ্ঞার বাইরে অবস্থিত দৈহিক এবং সামাজিক লিঙ্গগতভাবে সংখ্যালঘু ব্যক্তিদেরকে নির্দেশ করা হয়।